Bjørnevatn
Store norske leksikon,Geografi,Norges geografi,Troms og Finnmark,Sør-Varanger
Bjørnevatn er et tettsted i Sør-Varanger kommune i Troms og Finnmark. Tettstedet er ifølge SSBs definisjon 1,9 km², og har 2553 innbyggere (2022).
Tettstedet ligger ved Bjørnevatnet ti kilometer sør for Kirkenes. Bjørnevatnet ligger i Pasvikvassdraget på grensen mellom Norge og Russland og har et areal på 3,5 kvadratkilometer.På Bjørnevatn lå A/S Sydvarangers jernmalmgruver og grovknuseri. Gruvene var i drift i perioden fra 1906 til 1996. Malmen ble sendt fra Bjørnevatn med en bruksbane til oppredningsverk og utskipningshavn i Kirkenes. Bjørnevatnet ble i 1958 tappet ned for å utvinne malmen under vannet. Geologi Berggrunnen i Bjørnevatn tilhører Øst-Finnmarks grunnfjellsområde. Bjørnevanngruppen (Bjørnevassgruppen) består av konglomerat, kvartsitt og glimmerskifer samt kvartsbåndede jernmalmer. Historikk Under frigjøringen i 1944 bodde et stort antall mennesker inne i gruvene mens kampene pågikk. Anslagene varierer mellom 1000 og 3500 personer. Stedet ble rasert, men er gjenoppbygd.Bjørnevatn var sete for den første norske administrasjon etter krigen. Området var besatt av russiske tropper inntil hele landet var frigjort 8. mai 1945. Les mer i Store norske leksikon Sør-Varanger A/S Sydvaranger jernmalm